CELEX: 32022B0811
Language: da
Date: 2022-03-24 00:00:00
Title: Den Fælles Afviklingsinstans' afgørelse (EU) 2022/811 af 24. marts 2022 om decharge for budgettets gennemførelse og om regnskabsafslutningen i Den Fælles Afviklingsinstans (SRB) for regnskabsåret 2020 (SRB/PS/2022/03) (Kun den engelske tekst er autentisk)

24.5.2022   
               
               
                  DA
               
               
                  Den Europæiske Unions Tidende
               
               
                  L 145/44
               
            
         DEN FÆLLES AFVIKLINGSINSTANS' AFGØRELSE (EU) 2022/811
         af 24. marts 2022
         om decharge for budgettets gennemførelse og om regnskabsafslutningen i Den Fælles Afviklingsinstans (SRB) for regnskabsåret 2020 (SRB/PS/2022/03)
         (Kun den engelske tekst er autentisk)
         DEN FÆLLES AFVIKLINGSINSTANS HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1), særlig artikel 50, stk. 1, litra b), og artikel 63, stk. 8, i forordningen om den fælles afviklingsmekanisme,
         under henvisning til artikel 97, 98 og 99 i SRB's finansforordning af 17. januar 2020,
         under henvisning til SRB's endelige årsregnskab for regnskabsåret 2020 som vedtaget den 30. juni 2021 (»det endelige årsregnskab for 2020«),
         under henvisning til SRB's årsberetning for regnskabsåret 2020 som vedtaget den 7. maj 2021 (»årsberetningen for 2020«),
         under henvisning til Den Europæiske Revisionsrets beretning om årsregnskabet for Den Fælles Afviklingsinstans (SRB) for regnskabsåret 2020 og SRB's svar (»Revisionsrettens årsberetning for 2020«),
         under henvisning til rapporten om det endelige årsregnskab for 2020 inklusive revisionserklæringer af 16. juni 2021 udarbejdet af Mazars Réviseurs d'Enterprises (»Mazars-revisionsrapporten for 2020«),
         under henvisning til Den Europæiske Revisionsrets beretning (i henhold til artikel 92, stk. 4, i forordning (EU) nr. 806/2014) om eventualforpligtelser, der opstår som følge af Den Fælles Afviklingsinstans', Rådets eller Kommissionens udførelse af deres opgaver i henhold til forordningen om den fælles afviklingsmekanisme i regnskabsåret 2020 (»Revisionsrettens rapport om eventualforpligtelser for 2020«),
         under henvisning til den årlige interne revisionsberetning for 2020 af 14. december 2020 —
         VEDTAGET DENNE AFGØRELSE:
         
            Eneste artikel
            
               1.   At meddele formanden for Den Fælles Afviklingsinstans decharge for gennemførelsen af SRB's budget for regnskabsåret 2020
            
            
               2.   At godkende SRB's regnskabsafslutning for regnskabsåret 2020
            
            
               3.   At fremsætte sine bemærkninger i nedenstående forslag
            
            
               4.   At pålægge formanden for Den Fælles Afviklingsinstans at meddele denne afgørelse til Rådet, Kommissionen og Revisionsretten med henblik på offentliggørelse i Den Europæiske Unions Tidende (serie L) og på SRB's websted.
               Afgørelsen træder i kraft på datoen for dens undertegnelse.
            
         
         
            
               
                  For Den Fælles Afviklingsinstans
               
               Birgit RODOLPHE
               
                  Medlem af plenarforsamlingen
               
            
         
         
            (1)  EUT L 225 af 30.7.2014, s. 1.